जाटों का आंदोलन तेज, 58 ट्रेनें रद्द  
सरकारी नौकरियों में आरक्षण के लिए आंलोदन कर रहे जाट समुदाय ने राजधानी दिल्ली में सिलसिलेवार प्रदर्शन का ऐलान किया है।
सरकारी नौकरियों में आरक्षण के लिए आंलोदन कर रहे जाट समुदाय ने राजधानी दिल्ली में सिलसिलेवार प्रदर्शन का ऐलान किया है। जाटों ने 28 मार्च को बंद बुलाने और दिल्ली की सीमाएं सील करने की घोषणा की है। अखिल भारतीय जाट आरक्षण समिति के बैनर तले यह विरोध किया जा रहा है। जाटों के बड़े नेताओं ने हिसार के मय्यड़ गांव में बैठक की और फैसला लिया कि अब वे केन्द्र के साथ-साथ राज्य स्तर की नौकरियों में भी अपने लिए आरक्षण की मांग करेंगे। जाटों के प्रदर्शन और हालात को देखते हुए सरकार ने हिसार में रैपिड एक्शन फोर्स को तैनात कर दिया है।      हिसार में जाटों के आंदोलन के चलते दिल्ली−भटिंडा लाइन की ट्रेनें रद्द कर दी गई है। कुल 58 ट्रेनों को रद्द किया गया है। बीकानेर-जयपुर रेल डिविज़न पर भी असर पड़ा है। कुछ अहम ट्रेनें जिन्हें रद्द किया गया है उनमें नई दिल्ली−कालका−नई दिल्ली शताब्दी एक्सप्रेस कानपुर−कालिंदी, दिल्ली−जैसलमेर एक्सप्रेस शामिल हैं। रद्द ट्रेनों की जानकारी के लिए हेल्प लाइन नंबर भी जारी किया गया है। आप 011−23369804, 011−23367724 पर रद्द हुई ट्रेनों पर इसकी जानकारी ले सकते हैं।